අඟුරුවාතොට, මදුරාවල ප්‍රාදේශීය ලේකම් කොට්ඨාසයේ මදුරාවල ගොවිජන සේවා බල ප්‍රදේශයේ වගා නොකළ ගොඩ හා මඩ ඉඩම් පිළිබඳව සමීක්ෂණයක් කර ඒවා වගා කරවීමට අදාළ ඉඩම් හිමියාට හෝ වෙනත් පුද්ගලයන්ට තාවකාලික භාරදීම සඳහා අවශ්‍ය කටයුතු යොදා ඇති බව මදුරාවල ප්‍රාදේශීය ගොවිජන සේවා නිලධාරි නඳුන් අල්විස් මහතා පැවැසීය.මේ පිළිබඳව ප්‍රදේශයේ කෘෂි පර්යේෂණ නිලධාරින් මගින් ඔවුන්ට අදාළ ප්‍රදේශයන්හි වගා නොකළ ගොඩ මඩ ඉඩම් පිළිබඳව තොරතුරු ලබා ගැනීමට කටයුතු කර ඇති බවත් ලැබෙන තොරතුරු අනුව ඒ පිළිබඳ ඉඩම් අයිතිකරුවන්ගෙන් ඉඩම් වගා නොකිරීම පිළිබඳව හේතු විමසා බලා ඒවාට පිළියම් යෙදීමටත්, වගා නොකරන ඉඩම් අයිතිකරුට වගාකළ නොහැකි නම් වගා කිරීමට අපේක්ෂාවෙන් සිටින ගොවීන්ට අදාළ නීති යටතේ තාවකාලිකව පවරා දීමට අපේක්ෂා කරන බව ඒ මහතා වැඩිදුරටත් පැවැසීය..